Diari Oficial de la Generalitat Valenciana


Sumari del DOGV 3936, del 09-02-2001 (2001/1057)

Informació pública de l'alternativa tècnica del programa d'actuació integrada de la unitat d'execució única delimitada en el sector industrial de nova creació la Rambleta, del Pla General d'Ordenació Urbana de Nules.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3936

Data del DOGV
:   09-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1057


Organisme emissor
:   Cerfrit, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució única delimitada en el sector industrial de nova creació la Rambleta, del Pla General d'Ordenació Urbana de Nules. [2001/A1057]
  
La mercantil Cerfit, SA, ha formulat, a l'empara del que estableix els articles 44, 48, 52 i concordants de la Llei 6/1984, de 15 de novembre, de la Generalitat Valenciana, Reguladora de l'Activitat Urbanística, una alternativa tècnica de programa d'actuació integrada, acompanyada del pla parcial, per al desenvolupament de la unitat d'execució única delimitada en el Pla General la Rambleta, del Pla General d'Ordenació Urbana (Castelló).
  
D'acord amb el que estableix l'article 48 de l'esmentada llei, es fa saber que l'alternativa tècnica i els projectes complementaris presentats inclouen els documents següents: memòria del programa, pla parcial, document d'homologació, estudi d'impacte ambiental i avantprojecte d'urbanització del pla parcial la Rambleta del Pla General d'Ordenació Urbana de Nules (Castelló).
  
L'objecte de la iniciativa és l'ordenació detallada, programació i urbanització completa de l'àmbit de la unitat d'execució única del sector industrial de nova creació la Rambleta, del pla parcial la Rambleta, delimitat en aquest últim.
  
La notaria on estan protocol·litzats els documents és la de Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, 3, de Nules (12450 Castelló).
  
L'exemplar depositat a l'Ajuntament de Nules s'identifica com a programa d'actuació integrada del sector industrial de nova creació la Rambleta, del Pla General d'Ordenació Urbana de Nules.
  
Per tal d'aplicar el que estableix l'article 48.1.c, en relació amb l'article 46.3 de la llei esmentada, se sotmet la dita alternativa tècnica de programa amb la documentació annexa a informació pública, durant el termini de 20 dies hàbils comptadors des de l'última publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a l'esmentada notaria, en dia hàbil, de 09.30 a 13.00 hores, per a obtenir una còpia de l'acta de protocol·lització dels esmentats documents o sol·licitar que li siga mostrada.
  
Així mateix, es fa constar la possibilitat de consultar a l'Ajuntament de Nules, en horari d'atenció al públic, les actuacions derivades de la documentació depositada, així com de presentar davant del mateix Ajuntament, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques s'han de presentar durant els cinc dies següents del venciment del termini indicat anteriorment.
  
Si durant l'exposició al públic d'aquesta iniciativa de programa alguna persona haguera iniciat una segona exposició d'una altra en competència amb aquella, pertocarà la pròrroga de terminis regulada en l'article 46.4 de la Llei 6/1994 esmentada.
  
Així mateix, de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es publica aquest edicte per a les persones interessades que siguen desconegudes, de les quals s'ignore el lloc per a notificació, o que després d'haver-se intentat la notificació no s'haja pogut efectuar, a l'efecte de trametre un avís amb el contingut d'aquest anunci a les persones titulars de drets que figuren en el cadastre, segons el que disposa l'article 46.3 de la Llei 6/1994 esmentada.